Document ID: /roh_data/filtered/fineweb-2-filterrobots_roh.jsonl.gz/8614

Las tendenzas naziunalisticas flaivlentian l’Europa da dadens anora. Quai haja er consequenzas negativas per la segirezza, ha ditg il schef da l'Organisaziun per la segirezza e la collavuraziun en l'Europa (OSCE) Thomas Greminger vers medias.
Nus stuain exnum puspè reducir e controllar las ristgas militaras.
Tenor Greminger è la situaziun da segirezza en l’Europa preoccupanta. Bleras naziuns na sajan betg pli calculablas en lur reacziuns. Tranter ils Stadis Unids e la Russia regia in clima da disfidanza. Er il conflict tranter la Russia e l’Ucraina possia escalar. El na vesia nagina veglia da far pasch en quel cunflict, i dettia memia paucs impuls da la Germania, la Frantscha, l'Ucraina e la Russia.
RR novitads 09:00